Jordslangen skader ikke som sådan din have. Hvis du anlægger jordvarme i en eksisterende have, skal du dog være opmærksom på, at du skal genetablere den del af haven, der skal graves op til jordslangen. Du skal ikke være nervøs for, at så græs eller plante små planter og anlægge bede i jorden, hvor jordslangen er placeret. Du skal dog være meget påpasselig med at plante store træer og buske henover jordvarmeslangen. Træernes rodnet kan vokse langt ned i jorden og på sigt lave skader på jordslangen. Derudover vil du ikke få en optimal energiproduktion, hvis jordslangen er meget overdækket af skygge.